nahid-hub/BLUGE-bengali-wikipedia-section-title-prediction huggingface dataset:
২০১১ সালের জনগণনা অনুযায়ী, জেলার জনসংখ্যা ছিল ১০৮,২৮২ জন (১০.১১% ইয়েরেভান শহরের জনসংখ্যা)। ২০১৬ এর পূর্বাভাস অনুযায়ী, জেলার জনসংখ্যা প্রায় ১০৯,১০০ (ইয়েরেভান জেলার মধ্যে সপ্তম)।

আজাপনিয়াকে মূলত আর্মেনীয়দের দ্বারা আবদ্ধ, যারা আর্মেনিয়ার অ্যাপোস্টোলিক চার্চের অন্তর্গত। যাইহোক, ২০১৭ হিসাবে, জেলার সীমানার ভিতরে কোন গির্জা নেই।

সঠিক অনুচ্ছেদ শিরোনাম কোনটি?
titleA. শিক্ষা
titleB. সংক্ষিপ্ত বিবরণ
titleC. পরিবহন
titleD. জনসংখ্যার উপাত্ত
উত্তর: titleD
বক্সিং ছাড়াও জগৎকান্ত ফুটবল, ক্রিকেট, হকি, অ্যাথেলেটিকস, সুইমিং, জিমন্যাস্টিক, ওয়েটলিফটিং ইত্যাদিতে নিয়মিতভাবে বিচারকের আসন গ্রহণ করতেন। মৃত্যুকাল অবধি তিনি “বেঙ্গল রোড রেস অ্যাসোসিয়েশন”-এর সভাপতি ও “কলকাতা রেফারিস অ্যাসোসিয়েশন”-এর রেফারিদের পরীক্ষক বোর্ডের সভাপতি ছিলেন । আইএবিএফ অ্যামেচার অ্যাথেলেটিক ফেডারেশন ও অন্যান্য বহু প্রতিষ্ঠানের কার্যকরী সমিতির সভ্য ছিলেন ।

সঠিক অনুচ্ছেদ শিরোনাম কোনটি?
titleA. চাকরী
titleB. বিচারক
titleC. ক্রীড়াপারদর্শীতা
titleD. মৃত্যু
উত্তর: titleB
ইংল্যান্ডে ফিরে আসার পর তিনি কেন্টের হিথভিত্তিক ম্যাকেসন ব্রিউরিতে কাজ করতে শুরু করেন। পরবর্তীতে এটি এইচ এন্ড জি সাইমন্ডস কিনে নেয়। এখানে অবস্থানের কারণে কেন্ট কাউন্টি ক্রিকেট ক্লাবে খেলার জন্য সুযোগ লাভ করেন। যোগ্যতা লাভের পূর্বে চ্যাপম্যান বেশ কয়েকটি প্রথম-শ্রেণীর খেলায় অংশগ্রহণের সুযোগ পান। ১৯২৩ সালে ক্লাব ক্রিকেটে অংশগ্রহণের বাঁধা প্রদান করা হয়েছিল। বার্কশায়ারের পক্ষে আরও কয়েকটি খেলায় অংশ নেন। পাশাপাশি বিভিন্ন দলের পক্ষে আরও ১২টি প্রথম-শ্রেণীর খেলায় সম্পৃক্ত ছিলেন। লর্ডস ও ওভালে জেন্টলম্যান বনাম প্লেয়ার্সের মধ্যকার খেলাগুলোয় নির্বাচিত হন। শেষের খেলাটিতে তিনি ৮৩ রান তুলেন ও ইংরজে দলে অংশগ্রহণের জন্য দুটি প্রস্তুতিমূলক খেলায় অংশ নেন। তবে, ঐ বছর কোন টেস্ট অনুষ্ঠিত হয়নি। ২৯.২৮ গড়ে সর্বমোট ৬১৫ রান তুলেন পার্সি চ্যাপম্যান।

১৯২৪ মৌসুমে অ্যাশেজে পরবর্তী শীতে অস্ট্রেলিয়া দলের আগমনকে কেন্দ্র করে দল নির্বাচকমণ্ডলী মনোনিবেশ ঘটায়। সমালোচকেরা দলের নিশ্চিত সদস্যরূপে চ্যাপম্যানকে বিবেচনা করছিল। শৌখিন খেলোয়াড় হিসেবে তিনি খেলা চালিয়ে যাচ্ছিলেন। চ্যাম্পিয়নশীপবিহীন খেলায় কেন্টের পক্ষে প্রথম অংশ নেন তিনি। তবে তিনি এ সময়ে বেশ সফলভাবে ক্লাবের শুরুর দিকের খেলায় সপ্রতিভ অংশগ্রহণ করছিলেন। ঐ গ্রীষ্মে ইংল্যান্ড দল দক্ষিণ আফ্রিকার বিপক্ষে টেস্ট সিরিজে অংশগ্রহণ করে। প্রথম টেস্ট শুরুর পূর্বে প্রস্তুতিমূলক খেলায় অংশগ্রহণের জন্য চ্যাপম্যানকে মনোনীত করা হয়। বাদ-বাকী একাদশের পক্ষে অপরাজিত ৬৪ ও ৪৩ রান তুলেন। প্রথম টেস্টের পূর্বে একজন ব্যাটসম্যান নাম প্রত্যাহার করে নিলে ১৪ জুন তারিখে দক্ষিণ আফ্রিকার বিপক্ষে টেস্ট অভিষেক ঘটে চ্যাপম্যানের। এরফলে ইংল্যান্ডের পক্ষে প্রতিনিধিত্বকারী স্বল্পসংখ্যক খেলোয়াড়ের মধ্যে অন্যতম হিসেবে কাউন্টি চ্যাম্পিয়নশীপবিহীন খেলায় অংশগ্রহণ ব্যতিরেকেই মাইনর কাউন্টিতে অংশগ্রহণের সুযোগ পান তিনি। চ্যাপম্যান একবার ব্যাটিং করার সুযোগ পান। তবে, শেষদিনে আশ্চর্যজনক ক্যাচ তালুবন্দী করেন যাতে দক্ষিণ আফ্রিকা বিশাল ব্যবধানে পরাজিত হয়েছিল। দ্বিতীয় টেস্টেও তাকে রাখা হয়। তবে ব্যাট করার প্রয়োজন পড়েনি তার। কেবলমাত্র চারজন ইংরেজ ব্যাটসম্যান মাঠে নামেন ও স্বাগতিক দল ইনিংস ব্যবধানে জয় পায়। তৃতীয় খেলায়ও তিনি অংশগ্রহণের সুযোগ পান। তবে, মোটরবাইক দূর্ঘটনার ফলে খেলতে পারেননি। গুরুতরভাবে আহত না হলেও ঐ টেস্ট সিরিজের বাদ-বাকী খেলায় অংশ নিতে পারেননি। এছাড়াও, লর্ডসে জেন্টলম্যান বনাম প্লেয়ার্সের মধ্যকার খেলায়ও অনুপস্থিত থাকেন। আরোগ্যলাভের পর বার্কশায়ারের পক্ষে খেলায় ফিরে আসলেও তেমন সফলতা পাননি। মৌসুমের শেষদিকে বেশ কয়েকটি উৎসবের খেলায় অংশ নেন তিনি। এ পর্যায়ে তাকে ইতোমধ্যে অস্ট্রেলিয়া সফরের জন্য মনোনীত করা হয়েছিল। মৌসুমের চূড়ান্ত খেলায় বাদ-বাকী একাদশের সদস্যরূপে কাউন্টি চ্যাম্পিয়ন ইয়র্কশায়ারে বিপক্ষে খেলার জন্য মনোনীত হন। মাত্র ৫০ মিনিটে ৭৪ রান তুলেন যাতে তিনটি ছক্কা হাঁকান। তন্মধ্যে, উইলফ্রেড রোডসের বল থেকেই পরপর দুটি ছক্কা মারেন। ঐ মৌসুমে এটিই তার সর্বোচ্চ সংগ্রহ ছিল। ৩১.১৬ গড়ে প্রথম-শ্রেণীর ক্রিকেটে ৫৬১ রান তুলেন।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. শেষের বছরগুলোয়
titleC. ব্যক্তিগত জীবন
titleD. কেন্টে খেলার যোগ্যতা অর্জন
উত্তর: titleD
মাও সেতুং নির্দেশিত সশস্ত্র কৃষি বিপ্লবের রণনীতি ও রণকৌশলের পক্ষে সওয়াল করা চারু মজুমদারের পথের তিনি ছিলেন অন্যতম সমর্থক। ক্ষমতায় আসীন যুক্তফ্রন্ট সরকার কে প্রতিক্রিয়াশীল বলে চিহ্নিত করেন তিনি। সিপিআই (এম) এর একটি অংশ পার্টির রাজনীতিকে সংশোধনবাদী আখ্যা দেয়। ১৯৬৭ সালে উত্তরবঙ্গ জুড়ে সশস্ত্র কৃষি বিপ্লবের ডাক দেওয়ায় কৃষক ও ভূমিহার জনতার একটি অংশ বিদ্রোহী হয়ে ওঠে। ২৪ মে গ্রামে পুলিশ ঢুকলে কৃষকদের আক্রমনে মারা যায় ইন্সপেক্টর সোনাম ওয়াংদি। পরদিন ২৫ মে, যুক্তফ্রন্ট সরকার পরিচালিত পুলিশবাহিনী নকশালবাড়ির প্রসাদজোতে দুজন শিশুসহ ১৩-কে হত্যা করে। মৃতেরা অধিকাংশই ছিলেন মহিলা। কৃষকরা ব্যপক অর্থে বিদ্রোহী হন যাদের সামনে থেকে নেতৃত্ব দান করেন কানু সান্যাল। কমিউনিস্ট পার্টি নেতৃত্ব কানু সান্যাল ও অন্যান্য বিদ্রোহীদের বহিষ্কার করে। চীনের কম্যুনিস্ট পার্টি এই কৃষক সংগ্রামকে আখ্যা দেয় ‘ভারতের বুকে বসন্তের বজ্র নির্ঘোষ। চারু মজুমদারের নির্দেশে তিনি, সৌরেন বসু, খোকন মজুমদার ও দীপক বিশ্বাস চীন যাত্রা করেন। সেখানে তারা মাও ৎসে-তুং সহ অন্যান্য চীনা নেতাদের সাথে দেখা করেন। ১৯৬৭-র ১১-ই নভেম্বর শহীদ মিনার, কলকাতা ময়দানে এক প্রকাশ্য সভায় চারু মজুমদার কানু সান্যালকে নকশালবাড়ির প্রধান নেতা বলে চিহ্নিত করেছিলেন। ১৩ নভেম্বর প্রমোদরঞ্জন সেনগুপ্তকে সভাপতি করে তৈরি হয় সারা ভারত কো-অর্ডিনেশনের কমিটি। কানু সান্যাল ছাড়াও তাতে অংশগ্রহণ করেছিলেন সুশীতল রায়চৌধুরী, সরোজ দত্ত, অসিত সেন, সত্যনারায়ণ সিং, গুরবক্স সিং, রাজকিশোর সিং, রামপেয়ারি শরাফ, শিবকুমার মিশ্র, শিউনন্দন তেওয়ারি, চৌধুরী তেজেশ্বর রাও, নাগ ভূষণ পট্টনায়ক প্রমুখ।

সঠিক অনুচ্ছেদ শিরোনাম কোনটি?
titleA. শেষ জীবন
titleB. প্রারম্ভিক জীবন
titleC. মৃত্যু
titleD. নকশাল আন্দোলন
উত্তর: titleD
খয়েরি হাঁড়িচাচা সাধারণত খোলা বন, বনের ধার, বৃক্ষবহুল অঞ্চল, বাগান, গ্রাম, রাস্তার ধারের গাছ এমনকি শহুরে পার্কেও বিচরণ করে। সাধারণত একা, জোড়ায় জোড়ায় কিংবা পারিবারিক দলে ঘুরে বেড়ায়। এদের জোড়ার বন্ধন বেশ শক্ত থাকে। এরা বছরের পর বছর একসাথে থাকে ও বংশবৃদ্ধি করে যায়। পত্রবহুল গাছে কিংবা মাটিতে ঝরাপাতা উল্টে এরা খাবার খোঁজে। মাটিতে এদের খুব কম নামতে দেখা যায়। এদের খাদ্যতালিকায় রয়েছে বিভিন্ন পোকামাকড়, পাকা ফল, ফুলের মধু, অমেরুদণ্ডী প্রাণী, ব্যাঙ (গেছোব্যাঙ বেশি প্রিয়), ছোট সরীসৃপ, ছোট সাপ, বাদুড়, ইঁদুর, ছুঁচো, কাঠবিড়ালী, পাখির ছানা ও ডিম এবং পচা মাংস। বিপদে পড়লে এরা কেঁচো, বিছে, মাকড়সা, শামুক ও চামচিকা খায়। এরা খুব একটা ভাল শিকারী নয়। মাঝে মাঝে দুই সদস্যের ছোট দলের মাধ্যমে একযোগে শিকার করে। পাখির জগতে এরা "ডাকাত পাখি" হিসেবে পরিচিত। কারণ এরা অন্য পাখির ডিম ও বাচ্চা খায়। কোন কোন ক্ষেত্রে সাধারণ এদের পাখিদের তাড়া খেতে হয়। মাঝে মাঝে এরা উঁচু কণ্ঠে ডাকে: "কিটার-কিটার-কিটার...", "চাটুক্-চুক্-চ্যাক্-চ্যাক্...", "মী-আউ..."। এরা কর্কশ স্বরে "ক্যাঁচ্ ক্যাঁচ্" করে ডাকে। সে জন্য বাংলাদেশের কোথাও কোথাও একে ক্যাঁচ ক্যাঁইচ্চা নামে ডাকা হয়। এরা আবার চাপা অট্টহাসির মত ডাক ছাড়তে পারে।

সঠিক অনুচ্ছেদ শিরোনাম কোনটি?
titleA. বিবরণ
titleB. বিস্তৃতি
titleC. প্রজনন
titleD. স্বভাব
উত্তর: titleD
আবু জাফর আল মনসুর আবু হানিফাকে কাজী আল কুজাত, বিচারকদের বিচারক, হওয়ার জন্য প্রস্তাব দেন, কিন্তু তিনি সে প্রস্তাব প্রত্যাখ্যান করেন। এই প্রস্তাব প্রত্যাথ্যান করায় তার উপর অমানুষিক নির্যাতন করা হয় এবং তাকে কারাগারে প্রেরণ করা হয়। রাজি হওয়া পর্যন্ত তাকে ১১০ বার চাবুকের দ্বারা আঘাত করা হয়। আল মনসুর আবু হানিফাকে এমন ফতোয়া জারি করার জন্য আদেশ দেন যা খলিফার কর্তৃত্বকে আরো শক্তিশালী করবে। আবু হানিফা তা করতে রাজি না হলে খলিফা তাকে কারাগারে প্রেরণ করেন।
কারাগারে থাকা অবস্থায়, বার্ধক্যজনিত কারণে বা কারাগারে বন্দি জীবন অতিবাহিত করার কারণে তিনি ১৫০ হিজরীতেবাগদাদে মৃত্যুবরণ করেন। 
তাকে ‘‘‘আল খায়জুরান সমাধিক্ষেত্রে’’’ সমাহিত করা হয়। সমাধিক্ষেত্রের নামকরণ আল খায়জুরান বিনতে আত্তার নাম অনুসারে করা হয় যাকে আবু হানিফার মৃত্যুর ২৮ বছর পর সেখানে সমাহিত করা হয়। 
বলা হয়ে থাকে যে তার নামাজে জানাযায প্রায় পঞ্চাশ হাজার মানুষ উপস্থিত ছিলেন এবং স্বয়ং আল মনসুর নিজেই উপস্থিত ছিলেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. মসজিদের বর্ণনা
titleC. পটভূমি
titleD. পুনঃসংস্কার ও সম্প্রসারণ
উত্তর: titleC
মাগুর মাছ বাংলাদেশ ছাড়াও ভারত, মায়ানমার, থাইল্যান্ড, ইন্দোচীন, ফিলিপাইন, হংকং, দক্ষিণ চীন এবং ইন্দোনেশিয়াতে পাওয়া যায়। এটি মূলতঃ গ্রীষ্মমন্ডলীয় মাছ এবং পানির তাপমাত্রা ১০-২৮ ডিগ্রী সেলসিয়াস এর জন্য উপযুক্ত তাপমাত্রা। মাছ সাধারণত পানির তলদেশে খাল, বিল, নদী-নালা, হাওড়-বাওড়, ধান ক্ষেতের কর্দমাক্ত পানি এমনকি উপকূলীয় এলাকায় ঈষৎ লোনা পানিতে স্বাভাবিকভাবে বিচরণ করে।

সঠিক অনুচ্ছেদ শিরোনাম কোনটি?
titleA. খাদ্যাভাস
titleB. প্রাপ্তিস্থান
titleC. পুষ্টিগুণ
titleD. পরিচিতি
উত্তর: titleB
২০১৪ সালের সোচি উইন্টার অলিম্পিকসে ২৫,০০০ সোচি অলিম্পিকস স্বেচ্ছাসেবক কাজ করেছিল। তারা ২০ এরও বেশি কার্যক্ষেত্রে আয়োজকদের সাহায্য করেছিল: অতিথিদের সাথে অধিবেশন, নৌযাত্রায় সহযোগিতা, অনুষ্ঠানের শুরু আর সমাপ্তির আয়োজন, খাবার পরিবেশনদ্বারের আয়োজন, ইত্যাদি।স্বেচ্ছাসেবকদের আবেদন করার প্রক্রিয়া রাশিয়ার যেকোনো জাতি আর অন্যান্য দেশের জন্য উন্মুক্ত ছিল। সোচি ২০১৪ এর আয়োজক কমিটি প্রায় ২০০,০০০ আবেদনপত্র পেয়েছিলো, ৮ জন প্রার্থী প্রতি কার্যক্ষেত্রে জন্য। স্বেচ্ছাসেবকরা রাশিয়ার ১৭ টি শহরের ২৬ স্বেচ্ছাসেবক কেন্দ্রে প্রশিক্ষণ নিয়েছিল প্রায় এক বছরেরও বেশি সময় ধরে। অংশগ্রহণকারীদের অনেকের বয়স ১৭ থেকে ২২ বছর পর্যন্ত ছিল। এই সময়ই, ৫৫ বছরেরও বেশি বয়সের লোকেদের ৩০০০ আবেদনপত্র জমা পড়েছিল। ১৯৮০ সালের মস্কো অলিম্পিকসে এদের অনেকেই কাজ করেছিল। এটি সমসাময়িক রাশিয়াতে অনেক বড় স্বেচ্ছাসেবা কার্যক্রমের প্রথম অভিজ্ঞতা ছিল।

সঠিক অনুচ্ছেদ শিরোনাম কোনটি?
titleA. বিদেশী অনুদানের অসুবিধাসমূহ
titleB. মাইক্রো-স্বেচ্ছাসেবী কাজ
titleC. বৃহত্তর ক্রীড়া প্রতিযোগিতায় স্বেচ্ছাসেবী কাজ
titleD. রাশিয়ার ২০১৭ ফিফা কনফেডারেশনস কাপ এবং ২০১৮ ফিফা বিশ্বকাপ
উত্তর: titleC
স্যার সৈয়দ আহমদ খানের দ্বিতীয় ছেলে সৈয়দ মাহমুদ ১৮৫০ সালে দিল্লিতে জন্মগ্রহণ করেন। পিতার কর্মসূত্রে তিনি মুরাদাবাদ, গাজীপুর ও আলিগড়ে পড়াশোনা করেছেন। দিল্লির গভর্নমেন্ট কলেজ ও বেনারসের কুইনস কলেজেও তিনি লেখাপড়া করেছেন। ১৮৬৮ সালে তিনি কলকাতা বিশ্ববিদ্যালয় থেকে ম্যাট্রিকুলেশন পরীক্ষায় উত্তীর্ণ হন। এরপর ইংল্যান্ডে পড়ার জন্য ব্রিটিশ সরকারের বৃত্তি লাভ করেন।

১৮৬৯ সালে সৈয়দ মাহমুদ লিঙ্কনস ইনে ভর্তি হন এবং ১৮৭২ সালে কল টু দ্য বার হন। পাশাপাশি ১৮৭০ সাল থেকে ক্যামব্রিজের ক্রাইস্ট কলেজে তিনি ল্যাটিন, গ্রীক ও প্রাচ্য ভাষাসমূহ নিয়ে দুই বছর পড়াশোনা করেছেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. পরিবার
titleC. শিক্ষাবিস্তার
titleD. আইনপেশা
উত্তর: titleA
খ্রিস্টপূর্ব প্রথম শতাব্দীর প্রথম দিকের কয়েকটি মুদ্রা দেখে, মনে করা হয়, সমাধিস্থল দুটি খ্রিস্টপূর্ব প্রথম শতাব্দীর। কোন মুদ্রাই এর পরের সময়ের নয়। সমাধিস্থলটি ঐ স্থানে বসবাসকারী সিথিয়ান বা পার্থিয়ান উপজাতিদের হতে পারে, অথবা ডাক্সিয়াতে কুজুলা কাদফিজেস দ্বারা অন্যান্য সমস্ত "জিহোউ" বা 'শাসক'এর ওপর বিজয়ের পর স্থানীয় ইউঝি রাজবংশের বিলুপ্তির সাথে সম্পর্কিত হতে পারে। (দেখুন আফগানিস্তানের প্রাক ইসলামী সময়।)
সমাধিস্থলে, পার্থিয়ার রাজা মিথ্রিডেটস ২-এর রাজত্বের সময়কালীন একটি রৌপ্য মুদ্রা পাওয়া গিয়েছিল। তিনি খ্রিস্টপূর্ব ১২৩-৮৮ পর্যন্ত শাসন করেছিলেন। মুদ্রাটি তৃতীয় সমাধিতে পাওয়া গিয়েছিল এবং মনে হয় একটি নিষ্ক্রিয় মহিলার হাতে ধরা ছিল।

ষষ্ঠ সমাধিস্থলে, পার্থিয়ান রাজা গোটারজেস ১ (খ্রিস্টপূর্ব ৯৫-৯০)-এর একটি অনুকরণ স্বর্ণমুদ্রা নিষ্ক্রিয় মহিলার বাম হাতে পাওয়া যায়। এই মুদ্রাটি সোনার ছিল, সাধারণ পার্থিয়ান মুদ্রার মত রূপা বা ব্রোঞ্জের ছিল না। মনে করা হয় এই অনুকরণ খ্যাতির উদ্দেশ্যে তৈরি করা হয়েছিল। মুদ্রার সামনের চিত্রণটি একজন স্থানীয় গোষ্ঠীপতির হতে পারে। পার্থিয়ান রাজার প্রতিকৃতির যাতে ক্ষতি না হয় সেই উদ্দেশ্যে এটি যোগ করা হয়েছিল, সম্ভবত এটি পার্থিয়ানদের উপর কিছু মাত্রায় নির্ভরশীলতার নিদর্শন। তৃতীয় সমাধিস্থলে একটি স্বর্ণ মুদ্রাও পাওয়া যায়, যাতে রয়েছে পরাক্রমশালী রোমান সম্রাট টিবেরিয়াসের জয়মাল্য-সম্মানিত আবক্ষ চিত্র। বিপরীত দিকে একটি সিংহাসনাসীন, যথেষ্ট পরিমানে সজ্জিত মহিলার চিত্র পাওয়া যায়। তার হাতে একটি রাজদণ্ড ছিল। এই ধরনের মুদ্রাগুলো গলের লুদুনাম শহরে খ্রিস্টপূর্ব ১৬ থেকে ২১-এর মধ্যে তৈরী করা হ্ত।
ভারতের একটি বৌদ্ধ স্বর্ণ মুদ্রাও চতুর্থ সমাধিতে পাওয়া যায় (পুরুষ যোদ্ধা)। বিপরীত দিকে, নন্দিপদের সঙ্গে একটি সিংহ অঙ্কিত ছিল, খারোস্থি কিংবদন্তী "সিহ[ও] বিগতভয়[ও]" এর সঙ্গে ("সিংহ, যে ভয় দূর করে")। বিপরীত দিকে, একটি প্রায় নগ্ন মানুষ শুধুমাত্র একটি হেলেনীয়বাদী ক্ল্যামিস এবং একটি পেটাসাস টুপি পরা (হার্মিস/মারকিউরির অনুরূপ একটি মূর্র্তিশিল্প), একটি চাকা ঘোরাচ্ছেন। খারোস্থি কিংবদন্তীতে যাকে বলা হয় "ধর্মচক্রপর্বত[কো]" ("যিনি আইনের চাকা ঘোরাচ্ছেন")। মনে করা হয় যে এটি বুদ্ধের প্রাথমিক উপস্থাপনা।
সবশেষে, ইউঝির সেনাপতি হেরসেরসঙ্গে সম্পর্কযুক্ত একটি বহু ব্যবহৃত মুদ্রা আবিষ্কৃত হয়েছে।

মনে করা হয় জায়গাটি ছিল শকেদের (এশিয়ান সিথিয়ান, যারা পরে ভারতে চলে আসে, এখানে তাদের নাম হয় ইন্দো-সিথিয়ান)। অনেকে আবার বিকল্প হিসাবে মনে করেন জায়গাটি ইউঝিদের (ভাবী কুষাণ) বা প্রাচ্যের পার্থিয়ানদের। সমাধিস্থলে আবিষ্কৃত রাজকীয় মুকুট, অনেকগুলি গোলাকার খণ্ড দ্বারা সজ্জিত ছোরা ইত্যাদি অনেকগুলি শিল্পকর্ম দেখেই মনে হয় সেগুলির উৎস সিথিয়ানরা। অনেক বিলুপ্ত সামগ্রী থেকে দেখা গেছে প্রথাগতভাবে করা মাথার খুলির বিকৃতি, এটি একটি রীতি, যা ওই সময়ের মধ্য এশিয়ার যাযাবরদের মধ্যে প্রচলিত ছিল।

সঠিক অনুচ্ছেদ শিরোনাম কোনটি?
titleA. প্রদর্শনী সমূহ
titleB. তারিখ এবং প্রসঙ্গ
titleC. সাংস্কৃতিক প্রভাব
titleD. হারানো এবং পুনরায় আবিষ্কার
উত্তর: titleB
সহযোগী শিক্ষা গ্রহণ হচ্ছে সেই প্রক্রিয়া যাতে কোনো ব্যক্তি বা প্রাণি দুইটি উদ্দীপনা অথবা ঘটনার মধ্যে সম্পর্ক অনুধাবন করতে শেখে। চিরায়ত কন্ডিশনিং-তে আগে থেকে নিরপেক্ষ উদ্দীপককে অপর একটি উদ্দীপনা সৃষ্টিকারী উদ্দীপকের সাথে বারবার প্রয়োগ করা হয় যতক্ষণ না ঐ নিরপেক্ষ উদ্দীপকটি নিজে থেকে অভিব্যক্তি প্রকাশ করতে পারে। সাপেক্ষ কনডিশনিং-তে কোনো উদ্দীপকের উপস্থিতিতে যখন কোনো আচরণকে বলবৎ করা হয় বা, তার জন্য শাস্তি দেওয়া হয় তখন পরবর্তীতে সেই উদ্দীপকের উপস্থিতিতে‌ সেই আচরণ ঘটার সম্ভাবনা যথাক্রমে বৃদ্ধি বা হ্রাস পায়।

সঠিক অনুচ্ছেদ শিরোনাম কোনটি?
titleA. ব্যক্তিগত শিক্ষা গ্রহন
titleB. খাপ খাওয়ানো
titleC. সাপেক্ষ কন্ডিশনিং
titleD. সহযোগী শিক্ষা গ্রহন
উত্তর: titleD
অষ্টম শতাব্দীতে স্পেনে মুসলমানদের আগমনের পর এই সেতুটির বড় রকমের সংস্কার হয়। উপদ্বীপের পুরনো রোমান রাস্তাগুলি যোগাযোগব্যবস্থা উন্নতির অঙ্গ হিসেবে পুনরায় ব্যবহারযোগ্য করে তোলা হয়। করদোবা সে'সময় মুসলমান শাসিত স্পেনের প্রথমে প্রধান কেন্দ্র ও পরে রাজধানীতে রূপান্তরিত হয়। ফলে যোগাযোগব্যবস্থার কেন্দ্র হিসেবে তার গুরুত্বও বৃদ্ধি পায়। অষ্টম শতাব্দীতেই প্রথম দিকের মুসলমান শাসক ও সেনাপতি "আল সামা ইবন মালিক আল খলানি" (আল আন্দালুসের আরব গভর্নর ছিলেন ৭১৯ - ৭২১ খ্রিষ্টাব্দ পর্যন্ত) পুরনো রোমান সেতুটিকে নূতন করে গড়ে তোলার ফরমান জারি করেন। পরবর্তীতেও এইসময় সেতুটির ব্যাপক সংস্কার হয়। বিশেষত ৯১৮ সালটিকে সেতুর সবচেয়ে বড় সংস্কারের বছর বলে ধরা হয়ে থাকে। এই সব সংস্কারগুলির মাধ্যমেই সেতুটি বর্তমান আকার ধারণ করে। বর্তমানে সেতুটির ১৬টি স্তম্ভের মধ্যে প্রায় সবগুলিই এই আমলের নির্মাণকৌশল ও শিল্পের নিদর্শন। এছাড়া এই সময়েই সেতু রক্ষার উদ্দেশ্যে সেতুর দক্ষিণে তৈরি হয় কালাওরা মিনার (দ্বাদশ শতাব্দী) ও উত্তরেও তৈরি হয় একটি তোরণ, লা পুয়েরতা দেল পুয়েন্তে। সে'সময় এটি ছিল শহরের প্রধান প্রবেশদ্বার। যদিও বর্তমানে যে তোরণটি সেখানে দেখা যায়, সেটি পরবর্তীকালে নবজাগরণের সময়ে তৈরি। ১৫৭২ খ্রিষ্টাব্দে প্রখ্যাত স্পেনীয় আর্কিটেক্ট এরনান রুইথের পরিকল্পনায় এটি নির্মিত।

সঠিক অনুচ্ছেদ শিরোনাম কোনটি?
titleA. রোমান আমল
titleB. ইতিহাস
titleC. সাম্প্রতিক সংস্কার
titleD. মুসলমান আমল
উত্তর: titleD
ব্রায়ান লারা’র নেতৃত্বাধীন ওয়েস্ট ইন্ডিজ দলের সদস্যরূপে ১৯৯৯ সালের ক্রিকেট বিশ্বকাপে অংশগ্রহণের সুযোগ হয় তার। তবে, ঐ বিশ্বকাপটি তার জন্য বেশ দুঃস্বপ্নের হয়ে থাকবে। পাঁচ খেলায় অংশ নিয়ে তিনি কেবলমাত্র দুই রান সংগ্রহ করতে পেরেছিলেন। তার স্ট্রাইক রেট মাত্র ৬৭ হলেও বলের ওপর যথেষ্ট ছড়ি ঘোরাতেন। লেগ অঞ্চলে খেলতে তিনি বেশ স্বাচ্ছন্দ্যবোধ করতেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. বিতর্ক
titleC. ক্রিকেট বিশ্বকাপ
titleD. একদিনের আন্তর্জাতিক
উত্তর: titleC
কাকতীয় সাম্রাজ্যের পতনের পর মুসুনুরি নায়ক নামে পরিচিত দুই তুতো-ভাই দিল্লি সুলতানির বিরুদ্ধে বিদ্রোহ ঘোষণা করে ওয়ারঙ্গল পুনর্দখল করেন। তারা সমগ্র তেলুগুভাষী অঞ্চলকে নিজেদের শাসননিয়ন্ত্রণে ঐক্যবদ্ধ করেন। মাত্র ৫০ বছর স্থায়ী হলেও নায়ক শাসনকাল ছিল দক্ষিণ ভারতের ইতিহাসে এক গুরুত্বপূর্ণ যুগবিভাজিকা। এই শাসন বিজয়নগর সাম্রাজ্যের উত্থানকে ত্বরান্বিত করে; যে সাম্রাজ্য পরবর্তী পাঁচশো বছর হিন্দুধর্মকে রক্ষা করে।

সঠিক অনুচ্ছেদ শিরোনাম কোনটি?
titleA. মান্যখেতের রাষ্ট্রকূট
titleB. মুসুনুরি
titleC. মারাঠাদের উত্থান
titleD. সাতবাহন
উত্তর: titleB
ভারতের সীমানা পুনর্নির্ধারণ কমিশনের নির্দেশিকা অনুসারে, ৬২ নং ভগবানগোলা বিধানসভা কেন্দ্রটি ভগবানগোলা-২ সমষ্টি উন্নয়ন ব্লক এবং ভগবানগোলা, হনুমন্তনগর, কুঠিরামপুর, মহিষস্থলী, হাবাসপুর, মহম্মদপুর ও সুন্দরপুর গ্রাম পঞ্চায়েত ভগবানগোলা-১ সমষ্টি উন্নয়ন ব্লক এর অন্তর্গত।

ভগবানগোলা বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।

সঠিক অনুচ্ছেদ শিরোনাম কোনটি?
titleA. ১৯৫৭-১৯৭২
titleB. ২০১১
titleC. এলাকা
titleD. নির্বাচনী ফলাফল
উত্তর: titleC
গ্যুং-দ্রুং-দ্পালের বয়স যখন বারো বছর, তখন তার জ্যৈষ্ঠ ভ্রাতা স্কাল-লদান () তাকে গ্ত্সাং-রোং () নামক স্থানে র্তা-থাং-পা () নামক শিক্ষকের কাছে নিয়ে গেলে, সেখানে তিনি তিন বছর শিক্ষালাভ করেন। পনেরো বছর বয়স হলে তিনি ম্খার-লুং-পা () নামক বৌদ্ধ শিক্ষকের নিকট আট বছর ধরে অভিধর্ম ও অতিযোগ তত্ত্ব সম্বন্ধে শিক্ষালাভ করেন। এরপর তিনি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা গ্লিং-রাস-পা-পাদ-মা-র্দো-র্জের নিকট শিক্ষালাভ করেন। ১১৯৩ খ্রিষ্টাব্দে ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নির্দেশে তিনি বৌদ্ধ ভিক্ষুতে পরিণত হন।

সঠিক অনুচ্ছেদ শিরোনাম কোনটি?
titleA. জন্ম
titleB. শিক্ষা
titleC. পরবর্তী জীবন
titleD. গ্তের-মা উদ্ধার
উত্তর: titleB
স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।




সঠিক অনুচ্ছেদ শিরোনাম কোনটি?
titleA. ট্রেন পরিষেবা
titleB. ইতিহাস
titleC. স্টেশন
titleD. সুবিধা
উত্তর: titleD
শকাব্দ (অথবা শালীবাহনাব্দ) হল ভারতীয় উপমহাদেশে বহুলপ্রচলিত এক প্রাচীন সৌর অব্দ। এই অব্দ বঙ্গাব্দের ৫১৫ বছর পূর্বে এবং খ্রিষ্টাব্দের ৭৮ বছর পরে প্রচলিত হয়। শকাব্দের উৎস নিয়ে ঐতিহাসিকদের মধ্যে মতানৈক্য আছে। কিন্তু অধিকাংশ ঐতিহাসিকের মতানুসারে প্রাচীন ভারতীয় নৃপতি শালীবাহনের প্রয়াণ দিবস থেকেই শকাব্দের সূচনা। রাজা শালীবাহনের রাজত্বকালে একবার বহিরাগত শক জাতি তার রাজ্য আক্রমণ করে। তখন শালীবাহন শকদের পরাজিত করেন এবং ‘শকারি’ উপাধি গ্রহণ করেন। সেখান থেকেই এই অব্দের নাম হয় শকাব্দ।
শকাব্দ একটি সৌর অব্দ এবং পূর্বে এর মাস এবং দিনাঙ্ক গণিত হত খ্রিস্টীয় চতুর্থ শতাব্দীতে উদ্ভূত প্রাচীন ভারতীয় জ্যোতির্বিষয়ক গ্রন্থ ‘সূর্যসিদ্ধান্তের’ সৌরবর্ষ গণনার বিধি মান্য করে অর্থাৎ রবিসংক্রান্তি অনুসারে।

একটি রাশি থেকে অপর একটি রাশিতে সূর্যের আপাতগমনের(প্রকৃতপক্ষে পৃথিবীর বার্ষিক গতি) ফলে মাস পরিবর্তিত হত। পূর্ব ভারতে প্রচলিত বঙ্গাব্দে এবং ভাস্করাব্দে বর্ষগণনার ক্ষেত্রে এখনও এই প্রাচীন পদ্ধতিটিই অনুসৃত হয়ে থাকে। শকাব্দে অঞ্চলভেদে বিভিন্ন সময়ে বর্ষারম্ভ হত। যেমন উত্তর ভারতে বছর শুরু হত চৈত্র মাসে কিন্তু পূর্ব ভারতে নববর্ষ অনুষ্ঠিত হত বৈশাখ মাসে। ভারতীয় ইতিহাসের আধুনিক যুগেও অন্যান্য অব্দের পাশাপাশি শকাব্দের ব্যবহার বহুলভাবে লক্ষিত হয়। আসামে "ভাস্করাব্দ" নামক একটি অব্দ প্রচলিত থাকলেও শকাব্দের ব্যবহারই বহুল প্রচলিত। সূর্যসিদ্ধান্তের প্রাচীন নিয়ম মেনেই অসমে ১ বহাগ (বৈশাখ) পালিত নববর্ষ উৎসব "বহাগ বিহু" থেকে শকাব্দ গণনা করা হয়। ঊনবিংশ শতাব্দীতে বঙ্গদেশে প্রকাশিত বিভিন্ন দৈনিক এবং সাময়িক পত্রে শকাব্দের উল্লেখ পাওয়া যায়। এদের মধ্যে উল্লেখযোগ্য “তত্ত্ববোধিনী পত্রিকা”।

সঠিক অনুচ্ছেদ শিরোনাম কোনটি?
titleA. চীনা বর্ষপঞ্জী
titleB. বিক্রম সংবৎ
titleC. ইরানি বর্ষপঞ্জী
titleD. শকাব্দ
উত্তর: titleD
দিওয়ান-ই-আম হল সাধারণের দরবার। ১৬২৮ খ্রিষ্টাব্দে শাহজাহান এটি নির্মাণ করেন। এখানে সাধারণ মানুষের সাথে বাদশাহ সাক্ষাত করতেন। এর নকশা আগ্রা দুর্গের দিওয়ান-ই-আমের নকশার অনুরূপ। এখানে চল্লিশটি স্তম্ভ ও একটি বারান্দা রয়েছে। শিখ শাসক শের সিং মহারানি চান্দ কৌরের সাথে লড়াইয়ের সময় শের সিঙের গোলার আঘাতে এটি ধ্বংস হয়ে গিয়েছিল। ১৮৪৯ খ্রিষ্টাব্দে ব্রিটিশরা তা সংস্কার করে।

সঠিক অনুচ্ছেদ শিরোনাম কোনটি?
titleA. দিওয়ান-ই-আম
titleB. কাঠামো
titleC. ফটক
titleD. শিখ যুগ
উত্তর: titleA
২০১১ সালের লোকগণনা অনুসারে টুয়েনসাং জেলার মোট জনসংখ্যা ১৯৬,৮০১ জন৷ জনসংখ্যার দিক থেকে ভারতের মোট ৬৪০ টি জেলার ভিতর এই জেলার স্থান ৫৯০৷ টুয়েনসাং জেলার প্রতি ১০০০ জন পুরুষের বিপরীতে মহিলার সংখ্যা ৯৩০ জন৷ এই জেলার সাক্ষরতার হার ৭৩.৭%৷

জেলাটির মূল অধিবাসীদের ভিতর চাং, চাংটাম, ইমচুংগার ইত্যাদি জনজাতির লোকই প্রধান৷ তাছাড়া কিছুসংখ্যক আও ও চেমা জনজাতির লোকও এই জেলায় বাস করে৷ এই জেলার সংখ্যাগরিষ্ঠ লোক খ্রীষ্টান ধর্মাবলম্বী৷


সঠিক অনুচ্ছেদ শিরোনাম কোনটি?
titleA. অর্থনীতি
titleB. ইতিহাস
titleC. জনসংখ্যা
titleD. জৈববৈচিত্র্য
উত্তর: titleC
প্রথমে ছোটখাটো কাজ দিয়ে নাৎসি পার্টিবিরোধী প্রতিরোধ যুদ্ধে সহায়কের কাজ করতেন শ্যাফট। বিশ্ববিদ্যালয় ছেড়ে নেদারল্যান্ড কমিউনিস্ট পার্টির সহায়ক সংগঠন কাউন্সিল অফ রেসিস্ট্যান্সে (ওলন্দাজ ভাষায় "রাড ভান ভেরজেট") যোগ দেন। বাহক হিসেবে কাজের বদলে সশস্ত্র সংগ্রামে সক্রিয় অংশগ্রহণ করার প্রবল ইচ্ছা ছিল তার। জার্মান ভাষা সুন্দরভাবে বলতে পারার জন্যে জার্মান সেনাদের কাছে পৌছে যাওয়া তার পক্ষে সহজ ছিল। জার্মান ও ডাচ-নাজীদের ওপর একাধিক আক্রমন পরিচালনায় অংশ নিয়েছিলেন তিনি। তবে সমস্ত কর্মসূচীই যে প্রশ্নাতীত ভাবে মেনে নিতেন তা নয়। একবার নাজী সেনাদের শিশুসন্তানদের অপহরণ করার পরিকল্পনা হলে তিনি অসম্মত হন কারণ তার কাছে এই কাজ নাজীদেরই সমতুল বলে মনে হয়। শত্রুপক্ষের কাছে তিনি "লাল চুলের মেয়ে" হিসেবে পরিচিত হন। নাজীদের সন্ধানতালিকায় উপরের সারিতে ছিলেন এই কমিউনিস্ট যোদ্ধা। তার এক সহযোগী একটি হত্যাচক্রান্তে অংশ নিয়ে আহত হয়ে ডাচ-নাজী সেবিকাকে শাফটের আসল পরিচয় ভুলক্রমে বলে দেয়। নাজীরা শাফটের পিতামাতাকে গ্রেপ্তার করে ভোগৎ কনসেন্ট্রেশন ক্যাম্প এ পাঠায়। এই ঘটনার পরে কিছুটা হতোদ্যম শাফট প্রতিরোধী বাহিনীর সাথে সাময়িকভাবে দুরত্ব তৈরী করেন। পরে যদিও তিনি একাধিকবার বিপ্লবী সন্ত্রাসবাদী কার্যকলাপ, অস্ত্র পাচার, নিষিদ্ধ পত্রিপত্রিকা বিলি ইত্যাদি কর্মসূচীতে ফিরে আসেন। নিজেকে লুকিয়ে ফেলতে চুলের রঙ কালো করে ফেলেছিলেন তিনি।

সঠিক অনুচ্ছেদ শিরোনাম কোনটি?
titleA. প্রতিরোধ যুদ্ধ
titleB. প্রারম্ভিক জীবন
titleC. মৃত্যু
titleD. সম্মান
উত্তর: titleA
অকৃতদার নিঃসঙ্গ অদ্বৈত বহু কৃচ্ছ্রসাধন ও উদয়াস্ত হাড়ভাঙ্গা পরিশ্রম করে যতটুকু আয়-উপার্জন করতেন তার অধিকাংশই ব্যয় করতেন দুঃস্থ পরিচিতজনদের মধ্যে। তার গ্রন্থপ্রীতি ছিল অসাধারণ। নিদারুণ অর্থকষ্টের মধ্যেও যথাসম্ভব বই কিনেছেন তিনি। আর্থিক সঙ্গতি কম থাকা স্বত্ত্বেও কলকাতার মালোপাড়ার শিশু-কিশোরদের ঘরোয়া বিদ্যালয় পরিচালনায় নিয়োজিত উপেন্দ্রবাবুর স্বল্পশিক্ষিত বিধবা প্রফুল্লকে নিয়মিতভাবে আর্থিক সাহায্য করতেন।

সঠিক অনুচ্ছেদ শিরোনাম কোনটি?
titleA. মহাপ্রয়াণ
titleB. কর্মজীবনে অনুপ্রবেশ
titleC. সমাজ সংস্কারক
titleD. রচনাসমগ্র
উত্তর: titleC
পশ্চিমা বিশ্বের মধ্যে সবচেয়ে বেশি প্রবাসী বাংলাদেশী ব্রিটেনে বসবাস করে। ব্রিটিশ বাংলাদেশী সম্প্রদায় যুক্তরাজ্যের বৃহত্তম অভিবাসী সম্প্রদায়। তারা প্রধানত ইস্ট লন্ডন, টাওয়ার হ্যামলেট্‌সে বসবাস করে। এখানে বসবাসকারী মোট জনসংখ্যার প্রায় ৩৩ শতাংশই বাংলাদেশী। জাতীয় আদম শুমারির তথ্যমতে প্রায় ৫,০০,০০০ প্রবাসী বাংলাদেশী ব্রিটেনে বসবাস করে, যাদের ৯৫ ভাগই সিলেটি। লন্ডনের বাইরেও যেমন ম্যানচেস্টার, ওয়েস্টমিনস্টার ইত্যাদিতে প্রচুর পরিমানে সিলেটি প্রবাসী বাংলাদেশী বসবাস করে। ব্রিটেন ইউরোপের সর্ববৃহৎ ওপেন এয়ার এশীয় উৎসব বৈশাখী মেলা উৎযাপন করে থাকে, যা লন্ডনে অনুষ্ঠিত একটি বাংলাদেশি অনুষ্ঠান।
যুক্তরাজ্যে বাংলা জাতিগত প্রচার মাধ্যম, পৃথিবীর প্রাচীনতম ও বৃহত্তম বাংলা প্রচার মাধ্যম; ৫ টি টিভি চ্যানেল এবং ১২ টি বাংলা ও ইংরেজি জাতিগত দৈনিক / সাপ্তাহিক পত্রিকার মাধ্যমে উল্লেখযোগ্য খ্যাতির সাথে পরিচালনা করছে। এই প্রচার মাধ্যম বাংলাদেশ এবং বাংলাদেশি সংস্কৃতি সম্পর্কে দ্বিতীয় এবং তৃতীয় প্রজন্মের ব্রিটিশ-বাংলাদেশিদের মধ্যে সচেতনতা সৃষ্টির জন্য প্রশংসনীয় কাজ করছে।

সঠিক অনুচ্ছেদ শিরোনাম কোনটি?
titleA. রাষ্ট্র পরিদর্শন
titleB. ইতিহাস
titleC. বাণিজ্য ও বিনিয়োগ
titleD. ব্রিটিশ বাংলাদেশী
উত্তর: titleD
নির্মল সেন প্রথমে কোটালীপাড়া ইউনিয়ন ইনস্টিটিউশনে চতুর্থ শ্রেণী পর্যন্ত অধ্যয়ন করে পরে টুঙ্গিপাড়া উপজেলার পাটগাতি এম ই স্কুলে ষষ্ঠ শ্রেণী পর্যন্ত লেখাপড়া করেন। এরপর তিনি তার পিসির বাড়ির পার্শ্বস্থ বরিশাল জেলার বাকেরগঞ্জ উপজেলার কলসকাঠি বি এম একাডেমী-তে ভর্তি হন এবং এখান থেকে ১৯৪৪ সালে প্রবেশিকা (এসএসসি) পাস করেন। এরপর বরিশালের বিএম কলেজ থেকে ১৯৪৬ সালে আইএসসি পাস করে বিএসসি-তে ভর্তি হন। এসময় তিনি রাজনৈতিক কারণে গ্রেফতার হয়ে জেলে গেলে সেখান থেকে বিএসসি পরীক্ষা দিলেও অকৃতকার্য হন। তবে, পরবর্তীতে ১৯৬১ সালে জেলখানা থেকেই বিএ পরীক্ষায় অংশ নেন এবং কৃতকার্য হন। তিনি ১৯৬৩ সালে ঢাকা বিশ্ববিদ্যালয় থেকে অর্থনীতিতে স্নাতকোত্তর ডিগ্রী অর্জন করেন।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. দেহাবসান
titleC. রাজনৈতিক জীবন
titleD. প্রারম্ভিক জীবন
উত্তর: titleA
জয় ভানুশালি এই সিরিজের নিয়মিত উপস্থাপক ছিলেন। তিনি প্রথম ৫টি মৌসুম নিরবিচ্ছিন্নভাবে উপস্থাপনা করেন যেখানে প্রথম ৩টি মৌসুমে তার সহঃ উপস্থাপক ছিলেন সৌম্যা টন্ডন। ৪র্থ মৌসুমে সৌম্যার পরিবর্তে নতুন সহঃ উপস্থাপক হন ইশিতা শর্মা। ৫ম মৌসুম জয় একাই উপস্থাপনা করেছিলেন। এখন ৬ষ্ঠ মৌসুম উপস্থাপনা করছেন দুই নতুন উপস্থাপক সাহিল খট্টর ও অমৃতা খানভিলকার।

উপস্থাপকের তালিকা:
সঠিক অনুচ্ছেদ শিরোনাম কোনটি?
titleA. উপস্থাপক
titleB. অনলাইন ভোটিং
titleC. মৌসুম ২
titleD. বিচারক
উত্তর: titleA